open-index/open-wikipedia-markdown huggingface dataset:
கேம்

**கேம்** (*Game*)  என்பது 2002 ஆம் ஆண்டு வெளியான இந்திய தமிழ் நாடகத் திரைப்படம் ஆகும். ஜான் அமிர்தராஜ் இயக்கிய இப்படத்தில் கார்த்திக் மற்றும் வினோத் குமார் ஆகியோர் முக்கிய வேடங்களில் நடித்தனர். சிறீமாசணி அம்மன் பிக்சர்ஸ் தயாரித்த இப்படத்திற்கு எஸ். பி. வெங்கடேஷ் இசை அமைத்துள்ளார். இப்படம் பல தாமதங்களுக்குப் பிறகு 2002 நவம்பர் 4 இல் எதிர்மறையான விமர்சனங்களுடன் வெளியிடப்பட்டது.

## நடிகர்கள்

*கார்த்திக் இராஜாவாக
*வினோத் குமார் ஜோசம் ஐ.பி.்எஸ்ஆக
*மனோஜ் கே. ஜெயன் லெனினாக
*இராதா ஜெயாவாக
*ஊர்வசி ஜானகியாக
*ராஜஸ்ரீ மலராக
*ஜான் அமிர்தராஜ் ஜி.கே.வாக
*ஆர். சுந்தர்ராஜன்
*மேஜர் சுந்தரராஜன்
*Pandu
*கசான் கான்
*விஜய் கிருஷ்ணராஜ் 
*இராணி
*திவ்யா தத்தா
*மாணிக்கராஜ்
*குள்ளமணி
*வின்சண்ட் ராய்
*திடீர் கண்ணையா
*மகாநதி சங்கர்
*மானேஜர் சீமா

## தயாரிப்பு
ஜான் அமிர்தராஜ் 1990 களின் பிற்பகுதியில் கார்த்திக்குடன் *கூட்டாளி* என்ற படத்தைத்தில் இணைந்து பணியாற்றத் தொடங்கினார். அதில் திவ்யா தத்தாவும் நடித்திருந்தார். ஆனால் படத்தயாரிப்பில் ஏற்பட்ட தாமதங்களால், படத்தின் செலவினங்களில் விளைவை ஏற்படுத்தியது. தாமதங்களால்  நடிகர்களும் பாதிக்கப்பட்டனர். படத்திற்காக, கார்த்திக் 100 மகிழுந்து விளக்குகள் கொண்ட ஒரு பாடல் காட்சியில் பங்கேற்றார், அனுராதா ஸ்ரீராம் பாடிய அப்பாடலுக்கு இராணி ஆடினார். படம் மெதுவாக தயாரிக்கபட்டு பின்னர் அதன் பெயர் *கேம் என்று* மாற்றப்பட்டது. பின்னர் 2002 இல் தாமதமாக வெளியானது.

## இசை
படத்திற்கு எஸ். பி. வெங்கடேஷ் இசையமைத்தார்.

* "ஜிம்பா" - மனோ, சுவர்ணலதா
* "தக் தக்" - அனுராதா ஸ்ரீராம்
* "அச்சாச்சோ" - ஸ்வர்ணலதா
* "தோஸ்து" - சுரேஷ் பீட்டர்ஸ், கிருஷ்ணா சுந்தர்
* "குச்சிபுடி" - மனோ, சுஜாதா
* "பேசி பேசி" - அனுராதா ஸ்ரீராம், ஆதித்யன்

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:2002 தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பூவுக்குள் பூகம்பம்

**பூவுக்குள் பூகம்பம்** (*Poovukkul Boogambam*)  என்பது 1988 ஆம் ஆண்டு வெளியான இந்தியத் தமிழ் அதிரடித் திரைப்படம் ஆகும்.  தியாகராஜன் எழுதி இயக்கி தயாரித்த இப்படத்தின் வழியாக அவர் இயக்குநராக அறிமுகமானார். இப்படத்தில் தியாகராஜன், பார்வதி ஆகியோர் முதன்மைப் பாத்திரங்களிலும்,  சரோஜாதேவி, சரண்ராஜ் ஆகியோர் துணை வேடங்களிலும் நடித்தர். படத்திற்கு சங்கீராஜன் இசையமைத்தார். இந்த படம் 13 ஏப்ரல் 1988 அன்று வெளியானது.

## நடிகர்கள்

* தியாகராஜன்
* பார்வதி 
* சரோஜாதேவி 
* சரண்ராஜ் 
* சனகராஜ்

## தயாரிப்பு
தியாகராஜன் தயாரிது,  இயக்குநராக அறிமுகமான இப்படத்தில். அவர் முக்கியக் கதாபாத்திரத்தில் தோன்றினார்.

## இசை
இப்படத்திற்கு  சங்கீதராஜனால் இசை அமைக்கப்பட்டது.

* தாலி செய்யட்டுமா - எஸ். பி. பாலசுப்பிரமணியம், கே. எஸ். சித்ரா
* அன்பே ஒரு ஆசை - எஸ். பி. பாலசுப்ரமண்யம்
* நாடு அதை - எஸ். பி. பாலசுப்ரமண்யம்
* ஒரு காலம் - கே. ஜே. யேசுதாஸ்
* நாலும் நாலும் - உமா ரமணன்

## வெளியீடு
*பூவுக்குள் பூகம்பம்* 13 ஏப்ரல் 1988 அன்று வெளியிடப்பட்டது.  ஏப்ரல் 15, 1988 தேதியிட்ட *[[இந்தியன் எக்சுபிரசு|தி இந்தியன் எக்ஸ்பிரஸின்]]* என். கிருஷ்ணசாமி,  படத்தின் சிறப்புகளுக்கும்,  குறைபாடுகளுக்கும் தியாகராஜனே பொறுப்பு என எழுதினார். மேலும் திரைக்கதை குறித்து "மிகவும் தெளிவாக இல்லை" என்றும் குறிப்பிட்டார். படத்தின் இசை மற்றும் படப்பிடிப்பை விமர்சகர் பாராட்டினார்.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1988 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:தியாகராஜன் நடித்த திரைப்படங்கள்
குடும்ப சங்கிலி

**குடும்ப சங்கிலி** (*Kudumba Sangili*) என்பது 1999 ஆம் ஆண்டு வெளியான  தமிழ் திரைப்படம் ஆகும். பி. என். ராமச்சந்தர் இயக்கிய இப்படத்தை கலைப்புலி ஜி. சேகரன்  குஷ்புவுடன் இணைந்து தயாரித்தார். படத்தில் மணிவண்ணன்  துணைப்பாத்திரங்கள் நடித்துள்ளார்.  சிற்பி இசையமைத்த இந்த படம் நவம்பர் 1999 இல் வெளியானது.

## நடிகர்கள்

* கலைப்புலி ஜி. சேகரன்
* குஷ்பூ
* அலெக்ஸ்
* ராஜேஷ்
* நித்தியா ரவீந்திரன்
* வடிவுக்கரசி
* பயில்வான் ரங்கநாதன்
* செந்தில்

## வெளியீடு
வெளியீட்டிற்குப் பிறகு, படத்திற்கு நான்கு வாரங்களுக்கு பொழுதுபோக்கு வரிவிலக்கு அளிக்கப்பட்டது.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:சிற்பி இசையமைத்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பப்பி

**பப்பி** (*Puppy*) என்பது 2019 ஆம் ஆண்டு வெளியான இந்தியத் தமிழ் நகைச்சுவை-நாடகத் திரைப்படமாகும், இப்படத்தை அறிமுக இயக்கநரான நட்டு தேவ் (முரட்டு சிங்கிள் என  குறிப்பிடப்பட்டுள்ளது) எழுதி இயக்கியுள்ளார். படத்தில் முன்னணி நடிகராக வருண் அறிமுகமாகியுள்ளார். மேலும் சம்யுக்தா எக்டே மற்றும் யோகி பாபு ஆகியோர் நடித்துள்ளனர். படத்தை ஐசரி கணேஷ் தனது தயாரிப்பு நிறுவனமான வேல்ஸ் பிலிம் இன்டர்நேஷனலின் கீழ் தயாரித்தார். இப்படத்திற்கான இசையை தரண் குமார் அமைத்தார்.  இந்த படம் திரையரங்குகளில்  11 அக்டோபர் 2019 அன்று வெளியானது.  கலவையான விமர்சனங்களைப் பெற்றது.

## கதை
கல்லூரியில் இறுதி ஆண்டு பயிலும்  மாணவர் பிரபு ( வருண் ) தான் கன்னிப் பையன் என்ற நிலையிலிருந்து மாறவேண்டும் என்ற வலுவான ஆசையோடு உள்ளான். அவனது மூத்த மாணவன் ( யோகி பாபு ) அவனுக்கு வழிகாட்டுகிறான். பிரபு தனது வகுப்பு தோழி ரம்யாவை ( சம்யுக்தா எக்டே ) காதலிக்கிறான். அவனும் ரம்யாவும் திருமணத்திற்கு முந்தைய உடலுறவில் ஈடுபடும்போது அவனது பாலியல் ஆர்வம் அவனை சிக்கலில் ஆழ்த்துகிறது. அதாவது ரம்யா கர்ப்பமடைகிறாள். இதை  அறிந்ததும் அவன் மிகவும் அதிர்ச்சியடைகிறான். கருவை கலைக்குமாறு ரம்யாவிடம் கூற அவள் அதற்கு மறுக்கிறாள். இது  இருவரையும் கவலையடையச் செய்கிறது. அவர்களுக்கு ஏற்படும் சிக்கல்களை  எவ்வாறு சரிசெய்கிறார்கள் என்பது கதையின் முக்கிய அம்சமாக அமைகிறது.

## நடிகர்கள்

* வருண் பிரபுவாக
*  சம்யுக்தா எக்டே ரம்யாவாக
*  யோகி பாபு மூத்த மாணவராக
* ராஜேந்திரன்
*  ஜி. மாரிமுத்து பிரபுவின் தந்தையாக
*  நித்தியா ரவீந்திரன் பிரபுவின் தாயாக
* அன்பரசன்
* ரிஷா
*  ஆர். எஸ். சிவாஜி மருத்துவராக
* டைகர் தங்கதுரை
* சம்பத் ராம்
* டி. எஸ். ஆர் சிறப்புத் தோற்றத்தில்

## இசை

## குறிப்புகள்

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
போர்லாக் விருது

thumb| நார்மன் போர்லாக்
**போர்லாக் விருது** (*Borlaug Award*) என்பது கோரமண்டல் இன்டர்நேஷனல் உர நிறுவனத்தால் வழங்கப்படும் விருதாகும். இது இந்திய விஞ்ஞானிகள் வேளாண்மை மற்றும் சுற்றுச்சூழல் துறையில்  மேற்கொண்ட ஆராய்ச்சி மற்றும் பங்களிப்புகளுக்காக வழங்கப்படுகிறது. இந்த விருது 1972இல் உருவாக்கப்பட்டு, நோபல் பரிசு பெற்ற நார்மன் ஈ. போர்லாக் நினைவாகப் பெயரிடப்பட்டது. இந்த விருது பெறுபவருக்கு இந்திய ரூபாய் 5,00,000 ரொக்கப் பரிசு, தங்கப் பதக்கம் மற்றும் மேற்கோள் வழங்கப்படுகிறது.

இந்த விருதைச் சர்வதேச உரத் தொழில்துறை சங்கத்தின் ஐ.எஃப்.ஏ நார்மன் போர்லாக் விருது அல்லது உலக உணவு பரிசு அறக்கட்டளை வழங்கிய கள ஆராய்ச்சிக்கான போர்லாக் விருது ஆகியவற்றுடன் குழப்பமடையக்கூடாது.

## விருது பெற்றவர்கள்
* 2022: மகாலிங்கம் கோவிந்தராசு, இந்தியா
* 2021: எலியட் டோசோ-யோவோ, பெனின்
* 2020: சல்மா சுல்தானா, வங்காளதேசம்
* 2019: ஹேல் ஆன் துபான், துருக்கி
* 2018: மத்தேயு ரூஸ், அமெரிக்கா
* 2017: ஜென்லிங் குய், சீனா
* 2016: ஆண்ட்ரூ முட், கென்யா
* 2015: எரிக் போல்மேன், உருவாண்டா
* 2014: பிராம் கோவேர்ட்சு, பெல்ஜியம்
* 2013: ஆர். எஸ். பரோடா, இந்தியா
* 2012: கே.வி.பிரபு மற்றும் அசோக் குமார் சிங் 
* 2006: ராஜேந்திர சிங் பரோடா 
* 2005: ரத்தன் லால்  மற்றும் சுப்பிரமணியம் நாகராஜன் 
* 2004: ஐ.வி.சுப்பா ராவ் மற்றும் சுமன் சஹாய் 
* 2000: அனில் அகர்வால் 
* 1997: அஸ்ரா குரைசி 
* 1995: இப்ராஹிமாலி அபுபக்கர் சித்திக் 
* 1991: அமிர்தா படேல்
* 1985: வீரேந்தர் லால் சோப்ரா 
* 1983: நஞ்சப்பா சமன்னா சுப்பா ராவ் 
* 1982: ஹரி கிருஷன் ஜெயின் 
* 1979: பிஷ்வாஜித் சவுத்ரி  மற்றும் எம்.எஸ். சுவாமிநாதன்
* 1977: ஜே.எஸ். கன்வார் மற்றும் குர்தேவ் குஷ் 
* 1976: சிவகுலா கிருஷ்ணமூர்த்தி 
* 1973: ஜிதேந்திர பி.ஸ்ரீவஸ்தவா [டாக்டர். ஜே.பி.ஸ்ரீவாஸ்தவா] மற்றும் டாக்டர் மனோதுத் பதக்
* 1972: டாக்டர் ஆத்மரம் பைரவ் ஜோஷி

## மேலும் காண்க

* விவசாய விருதுகளின் பட்டியல்
* மக்கள் பெயரிடப்பட்ட பரிசுகளின் பட்டியல்

## மேற்கோள்கள்

பகுப்பு:இந்திய அறிவியல், பயனறிவியல்சார் பரிசுகள்
பகுப்பு:இந்திய விருதுகள்
ஆக்சிபேன்

**ஆக்சிபேன்** (*Oxepane*) C6H12O  என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். வளைய ஏழேன் வகை சேர்மமான இதன் கட்டமைப்பில் ஒரு மெத்திலீன் குழுவானது ஆக்சிசனால் இடப்பெயர்ச்சி செய்யப்பட்டுள்ளது. 

மூவெத்திலாக்சோனியம் அறுகுளோரோ ஆண்டிமோனேட்டு) ((C2H5)3OSbCl6) போன்ற நேர்மின்னயனி தொடக்கிகள் மூலம் ஆக்சிபேனை பலபடியாக்கம் செய்து 56-58 பாகை செல்சியசு வெப்பநிலையை உருகுநிலையாகக் கொண்ட படிகவியல்பு திண்மத்தை உருவாக்க முடியும்.
 
## மேற்கோள்கள்

பகுப்பு:பல்லின வளையச் சேர்மங்கள்
காவல் நிலையம் (திரைப்படம்)

**காவல் நிலையம்** (*Kaaval Nilayam*)  என்பது  1991 ஆண்டு வெளியான தமிழ் குற்றவியல் திரைப்படம் ஆகும். செந்தில்நாதன் இயக்கிய இப்படத்தில் சரத்குமார், ஆனந்தராஜ் ஆகியோர் முக்கிய வேடங்களில் நடித்துள்ளனர். எஃப். சி. விஜயகுமார் தயாரித்த இப்படத்திற்கு சங்கர் கணேஷ் இசை அமைத்துளார். படமானது  11 மே 1991 இல் வெளியானது.

## கதை
ராஜா ( ஆனந்தராஜ் ), ஒரு ரவுடி, காவல் அதிகாரிகளிடமிருந்து தப்பிக்கிறான், அவன் ஒரு விலைமாதுவுடன் தங்குகிறான். நேர்மையான காவல் அதிகாரியான விஜய் ( சரத்குமார் ) புதிய பகுதிக்கு இடமாற்றம் செய்யப்படுகிறார். விஜய் தனது மனைவி ஆர்த்தி ( கௌதமி ) மற்றும் அவரது மகள் சௌமியாவுடன் மகிழ்ச்சியுடன் வாழ்கிறார். விரைவில், ராஜா விஜய்யின் பாதையில் குறுக்கிடுகிறான்.

கடந்த காலத்தில் ராஜாவும் விஜயும் நண்பர்களாக இருந்தவர்கள். ராஜா, விஜய், ஆர்த்தி ஆகியோர் காவல் அதிகாரிகளாக ஆவதற்கு கடுமையான பயிற்சியில் ஈடுபட்டனர். ராஜா ஒரு அனாதை, விஜய் ஒரு காவல் துறை குடும்பத்தைச் சேர்ந்தவன். நேர்மையான காவல்துறை அதிகாரி ரவி ( ஜெய்சங்கர் ), விஜய்யின் அண்ணன். ஊழல் அரசியல்வாதி ஆண்டவருடன் ( எம். என். நம்பியார் )  மோதுகிறார். இதனால் அவர் ஆண்டவரால் கொல்லப்பட்டுகிறார். விஜயும்,  ராஜாவும் ஆண்டவருக்கு எதிராக போராட வெவ்வேறு வழிகளை தேர்ந்தெடுக்கின்றனர்.

## நடிகர்கள்

*சரத்குமார் - காவல் ஆய்வாளர் விஜய்
*ஆனந்த் ராஜ் (நடிகர்) - இராஜா
*மா. நா. நம்பியார் - ஆண்டவர்
*கௌதமி - ஆர்த்தி
*ஜெய்சங்கர் - இரவி
*கே. ஆர். விஜயா - இரவியின் மனைவி
*சனகராஜ் - முரளி
*செந்தில் - அரிச்சந்திரன்
*செந்தில் நாதன்
*சாருஹாசன்
*வி. கோபாலகிருட்டிணன் - டி.ஜி.பி வி. கோபாலகிருட்டிணன்
*டெல்லி கணேஷ்
*சண்முகசுந்தரம் (நடிகர்) - கிருஷ்ணமூர்த்தி
*அஜய் ரத்னம் - ஆண்டவரின் மகன்
*ஜாக்கி
*இடிச்சப்புளி செல்வராசு - செல்வராஜ்
*எம்.எர்.ஏ தங்கராஜ் - பிச்சமுத்து 
*கமலா காமேஷ் - முரளியின் தாய்
*பேபி சௌமியா - சௌமியா
*ஆண்டாள்

## இசை
திரைப்படத்தின் பின்னணி இசை மற்றும் பாடல் இசை  ஆகியவற்றை இசையமைப்பாளர் சங்கர் கணேஷ் மேற்கொண்டார். 1991 இல் வெளியான இந்த படத்தின் இசைப்பதிவில், வாலி, முத்துலிங்கம், பிறைசூடன், சங்கர் கணேஷ் ஆகியோரால் எழுதப்பட்ட நான்கு பாடல்கள் உள்ளன.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
குயினோலின் மெத்தயோடைடு

**குயினோலின் மெத்தயோடைடு**  (*Quinoline methiodide*) C10H10IN  என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும். நான்கிணைய அமோனியம் சேர்மமான இதை 1-மெத்தில்குயினோலினியம் அயோடைடு என்ற பெயராலும் இதை அழைக்கலாம். குயினோலினுடன் மெத்தில் அயோடைடைச் சேர்த்து வினைபுரியச் செய்து குயினோலின் மெத்தயோடைடை தயாரிக்கலாம். இச்சேர்மம் பக்கவாதத்தை உண்டாக்கும் தன்மை கொண்டதாகும்.
## மேற்கோள்கள்

பகுப்பு:குயினோலின்கள்
பகுப்பு:அயோடைடுகள்
பகுப்பு:பல்லின வளையச் சேர்மங்கள்
பகுப்பு:நான்கிணைய அமோனியம் சேர்மங்கள்
ஆப்பிரிக்க விலங்கியல்

***ஆப்பிரிக்க விலங்கியல்*** (African Zoology) என்பது ஆப்பிரிக்காவிற்கும் அதன் சுற்றியுள்ள பெருங்கடல்கள், கடல்கள் மற்றும் தீவுகளுக்கும் தொடர்புடைய விலங்கியலின் அனைத்து பண்புகளையும் உள்ளடக்கிய ஆய்வுக் கட்டுரைகளை வெளியிடும் சகமதிப்பாய்வு செய்யப்பட்ட அறிவியல் இதழாகும். இந்த ஆய்விதழ் தென்னாப்பிரிக்காவின் விலங்கியல் சங்கத்தால் வெளியிடப்படுகிறது. இதில் மதிப்பாய்வு, முழு நீள ஆய்வுக்கட்டுரைகள், குறுகிய தகவல்தொடர்புகள் மற்றும் புத்தக மதிப்புரைகளையும் வெளியிடுகிறது.

## வரலாறு
இந்த பத்திரிகை 1965ஆம் ஆண்டில் தென்னாப்பிரிக்காவின் விலங்கியல் சங்கத்தால் *விலங்கியல் ஆப்பிரிக்கானா* என நிறுவப்பட்டது. இது *தென்னாப்பிரிக்க விலங்கியல் ஆய்விதழ்* என மறுபெயரிடப்பட்டது. 1979ஆம் ஆண்டில் தென்னாப்பிரிக்க வெளியீட்டு பணியகம் அதன் வெளியீட்டாளராக ஆனது. 2000ஆம் ஆண்டில், இந்த ஆய்விதழ் தென்னாப்பிரிக்க விலங்கியல் சங்கத்தால் தற்போதைய பெயரில் வெளியிடப்பட்டது. தற்பொழுது இந்த ஆய்விதழை டெய்லர் & பிரான்சிசு நிறுவனம் வெளியிடுகிறது. ஆண்டுக்கு 4 இதழ்கள் வெளியாகிறது.

## ஆய்வுசுருக்கம் மற்றும் அட்டவணைப்படுத்தல்
ஆப்பிரிக்க விலங்கியல் ஆய்விதழில் வெளியிடப்படும் ஆய்வுக்கட்டுரைகளின் ஆய்வுச் சுருக்கங்கள் உயிரியல் சுருக்கங்கள், வேதியியல் சுருக்கங்கள், உயிரியலில் தற்போதைய முன்னேற்றங்கள், ஜியோஆப்ஸ்ட்ராக்ட்ஸ், அறிவியல் மேற்கோள் அட்டவணை மற்றும் விலங்கியல் பதிவுகள் ஆகிய மேற்கோள் தரவைப்பகங்களில் அட்டவணைப்படுத்தப்படுகிறது. பத்திரிக்கை மேற்கோள் அறிக்கையின்படி, 2019-ல் ஆப்பிரிக்க விலங்கியலின் தாக்கக் காரணி 0.86 ஆகும்.

## மேற்கோள்கள்

## வெளி இணைப்புகள்

* 

பகுப்பு:ஆங்கில அறிவியல் இதழ்கள்
பகுப்பு:விலங்கியல் ஆய்விதழ்கள்
டி. சுப்பராமி ரெட்டி

**டி. சுப்பராமி ரெட்டி** (*T. Subbarami Reddy*, பிறப்பு 17 செப்டம்பர் 1943) ஒரு இந்தியத் தொழிலதிபரும், அரசியல்வாதியும், தெலுங்குத் திரைப்பட தயாரிப்பாளரும், அறப்பணிகளை செய்து வருபவருமாவார். 1993ஆம் ஆண்டில் இவர்  *பகவத் கீதை* என்ற சமசுகிருதத் திரைப்படத்தைத் தயாரித்தார். இது 40வது தேசிய திரைப்படப் விருதுகளில் சிறந்த திரைப்படத்திற்கான தேசியத் திரைப்பட விருதைப் பெற்றது.

இவர் இந்திய தேசிய காங்கிரசில் உறுப்பினராக இருக்கிறார். இவர் இந்திய நாடாளுமன்ற உறுப்பினராகவும் இருந்தார். மாநிலங்களவையில் ஆந்திராவை பிரதிநிதித்துவப்படுத்தினார். விசாகப்பட்டினம் மக்களவைத் தொகுதியிலிருந்து 1996 மற்றும் 1998 ஆண்டுகளில் இரண்டு முறை 11 மற்றும் 12 வது மக்களவைக்குத் தேர்ந்தெடுக்கப்பட்டார். இவர் 2002இல் மாநிலங்களவை உறுப்பினராகத் தேர்ந்தெடுக்கப்பட்டார். மூன்றாவது முறையாகவும் தொடர்ந்து இருந்தார்.

இவர் பல்வேறு நாடாளுமன்றக் குழுக்களில் உறுப்பினராக இருந்தார். 2006 -2008க்குமிடையில் சுரங்க அமைச்சகத்தில் மாநில அமைச்சராகவும் இருந்தார்.2012 சூன் 12 அன்று, இவர் நெல்லூர் தொகுதிக்கான தேர்தலில் மேகபதி இராஜ்மோகன் ரெட்டியிடம் தோற்றார்.

## தனிப்பட்ட வாழ்க்கை
டி. பாபு ரெட்டி, இருக்மிணி அம்மா ஆகியோருக்கு ஆந்திராவின் நெல்லூரில் பிறந்தார். ஐதராபாத்தின் நிசாம் கல்லூரியில் இயற்பியலில் இளம் அறிவியல் பட்டம் பெற்றார். தெலுங்குத் திரையுலகில்  குணச்சித்திர நடிகராகவும், நகைச்சுவை நடிகராகவும் தயாரிப்பாளராகவும் இருந்த இரமண ரெட்டி இவரது மாமா ஆவார். திரைப்படத் தயாரிப்பாளர் டி. பட்டாபிராம ரெட்டியும் உறவினராவார்.

இவரின் மனைவி டி. இந்திரா சுப்பராமி ரெட்டி, இவர் நிறுவிய *காயத்ரி ப்ராஜெக்ட்ஸ் லிமிடெட்* நிறுவனத்தின் தலைவராக உள்ளார்.

## தொழிலதிபர்
1967ஆம் ஆண்டில் ஆந்திராவில் அப்போதைய உலகின் மிகப் பெரிய அணையான நாகார்ஜுன சாகர் அணைத் திட்டத்தை நிர்மாணிப்பதில் இவர் செய்த பங்களிப்புக்காக அப்போதைய இந்தியப் பிரதமர் இந்திரா காந்தியிடமிருந்து தங்கப்பதக்கம் பெற்றார். இந்த அணையின் மண் ஒப்பந்தக்காரராக ரெட்டி இருந்தார்.

2004 முதல் திருமலை திருப்பதி தேவஸ்தானத்தின் தலைவராகவும், 1992இல் தேசிய பனோரமா விழா குழு, 1994 மற்றும் 1997ஆம் ஆண்டுகளில் தேசிய திரைப்பட விருது நடுவர் மன்றம், 1994இல் ஆந்திரப் பிரதேச கலாச்சார கூட்டமைப்பு ,1983-85 வரைமத்திய திரைப்பட தணிக்கை வாரியத்தின் உறுப்பினர் என பல்வேறு பதவிகளை வகித்துள்ளார்.

## மேற்கோள்கள்

## வெளி இணைப்புகள்
* Biographic details

பகுப்பு:12வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1943 பிறப்புகள்
பகுப்பு:நெல்லூர் மாவட்ட நபர்கள்
பகுப்பு:ஆந்திரப் பிரதேச மக்கள்
பகுப்பு:தெலுங்கு மக்கள்
இரேலங்கி (நடிகர்)

**இரேலங்கி வெங்கட ராமையா** (Relangi Venkata Ramaiah) (13 ஆகத்து 1910 - 26 நவம்பர் 1975) இந்தியத் திரைப்படத்துறையின் குணசித்திர நடிகரும், நகைச்சுவை நடிகரும், தயாரிப்பாளருமாவார். முக்கியமாக இவர், தெலுங்குப் படங்களில் தனது படைப்புகளுக்கு பெயர் பெற்றவர். 1970ஆம் ஆண்டில் இந்தியத் திரைப்படங்களுக்கு இவர் செய்த பங்களிப்புக்காக பத்மசிறீ விருது வழங்கி கௌரவிக்கப்பட்டார். தெலுங்குப் படங்களின் பொற்காலத்தில் இவரது நகைச்சுவை வெளிப்பாடுகளாலும், உரையாடல்களாளும் குறிப்பிடப்பட்ட இந்தியாவின் மிகச்சிறந்த நகைச்சுவை நடிகர்களில் ஒருவராக கருதப்படுகிறார். ஆரம்பகாலத்தில் இரமண ரெட்டியுடன் இணைந்து நகைச்சுவை இரட்டையராக இருந்தார். இவர் நடித்தப் படங்களில் *குணசுந்தரி கதா*, *மிஸ்ஸியம்மா*, மாயா பஜார், *நர்த்தனாசாலா*, *தொங்க ராமுடு*, *இத்தரு மித்ருலு*, *சதுவுக்குன்னா அம்மாயிலு*, *அப்பு சேசி பப்பு கூடு*, வெலுகு நீடலு, விப்ரநாராயணா, லவகுசா, *குல கோத்ராலு* போன்றவை குறிப்பிடத்தக்கப் படங்கள் அடங்கும். சிறந்த நகைச்சுவை நிகழ்ச்சிகளுக்காக இவரது நினைவாக "இரேலங்கி கலைக்கழக விருது" நிறுவப்பட்டது.

## ஆரம்ப கால வாழ்க்கை
சென்னை மாநிலத்தில் (இப்போது ஆந்திரப் பிரதேசம்) கிழக்கு கோதாவரி மாவட்டத்தில் இராவுலபாலம் கிராமத்தில் தெலுங்குச் செட்டிபலிஜா குடும்பத்தில் இவர் பிறந்தார். காக்கிநாடாவில் வளர்ந்தார். இவர் ஒரு தொழில்முறை ஹரிகதாக் கலைஞராகவும், ஆர்மோனியக் கலைஞராகவும் இருந்தார்.   நடிப்பு மீதான ஆர்வம் காரணமாக கல்வியில் ஆர்வம் காட்டவில்லை.

## தொழில்
இரேலங்கி தனது ஆரம்ப வாழ்க்கையை மேடை மற்றும் நாட்டுப்புற நாடகங்களில் தொடங்கினார். மேலும் மேடை நாடகத்திலும் பெண் வேடங்களில் நடித்தார். சி. புல்லையா இயக்கத்தில் 1935ஆம் ஆண்டில் வெளியான முதல் தெலுங்குத் திரைப்படமான *சிறீகிருஷ்ண துலாபாரம் *படத்தில் விதூசகன் வேடத்தில் நடித்து தனது திரைப்பட வாழ்க்கையைத் தொடங்கினார். பின்னர், இவர் 1947இல் வெளியான *கொல்லபாமா* படத்துடன் ஒரு பெரிய வெற்றி கிடைக்கும் வரை புல்லையாவிடம் தயாரிப்பு மேலாளராக இருந்தார். அதைத் தொடர்ந்து, *விந்தியா ராணி* படத்தில் நகைச்சுவை வேடத்தில் நடித்தார். இது பெரிய வெற்றியைப் பெற்றது. 1950 முதல் விஜயா திரைப்பட நிறுவனத்தின் கீழ் தயாரிக்கப்பட்ட அனைத்து திரைப்படங்களிலும் இவர் வழக்கமான முகமாக இருந்தார். இவர் மிகவும் பிரபலமடைந்து 1953ஆம் ஆண்டில் புல்லையா இயக்கத்தில் அஞ்சலிதேவிக்கு இணையாக *பக்கிண்டி அம்மாயி* படத்தில் நகைச்சுவை நாயகன் வேடத்தில் நடிக்க வாய்ப்பு கிடைத்தது.

நகைச்சுவை நடிகராக, நடிகை கிரிஜா, நடிகை சூரியகாந்தம், மற்றொரு நகைச்சுவை நடிகர் இரமண ரெட்டி ஆகியோருடன் கூட்டுசேர்ந்தபோது இவர் மிகவும் பிரபலமாக இருந்தார். இந்த சேர்க்கைகள் தெலுங்கில் பல வெற்றி திரைப்படங்கள் வெளிவர ஆரம்பித்தது.

## விருதுகள்
1970 ஆம் ஆண்டில், இவருக்கு இந்திய அரசின் குடிமை விருதான பத்மசிறீ வழங்கப்பட்டது.

## மேற்கோள்கள்

## வெளி இணைப்புகள்
* 

பகுப்பு:தெலுங்கு நகைச்சுவையாளர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:1975 இறப்புகள்
பகுப்பு:1910 பிறப்புகள்
அந்த சில நாட்கள்

**அந்த சில நாட்கள்** (*Antha Sila Naatkal*)  என்பது  1983 ஆம் ஆண்டு வெளியான  இந்திய தமிழ் திரைப்படமாகும் . மீனாட்சி பைனான்ஸ் தயாரித்த இப்படத்தில் மோகன், பூர்ணிமா ஆகியோர் முக்கிய வேடங்களில் நடித்தனர்.

## நடிகர்கள்
* மோகன்
* பூர்ணிமா
* நித்தியா ரவீந்திரன்
* மனோரமா
* வெண்ணிற ஆடை மூர்த்தி
* டி. வி. வரதராஜன்

## பாடல்கள்
படத்திற்கான இசையை இளையராஜா அமைத்தார்.

* "நேனிஸ்தானோ" - மலேசியா வாசுதேவன், எஸ். ஜானகி
* "ராஜா ராணி" - கிருஷ்ணா சந்தர், சைலாஜா
* "வாம்மா வாம்மா" - மலேசியா வாசுதேவன், கங்கை அமரன், குழுவினர்

## மேற்கோள்கள்

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:பூர்ணிமா பாக்கியராஜ் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
திருவில்லிபுத்தூர் மேகமலை புலிகள் காப்பகம்

**திருவில்லிபுத்தூர் மேகமலை புலிகள் காப்பகம்** (*Srivilliputhur Megamalai Tiger Reserve*) இந்தியாவின் 51வது புலிகள் காப்பகமாகவும், தமிழ்நாட்டின் 5வது புலிகள் காப்பகமாக,  ஸ்ரீவில்லிபுத்தூர் மற்றும் மேகமலையின் மேற்குத் தொடர்ச்சி மலைக்காட்டுப் பகுதிகளை புலிகள் சரணாலயமாக அறிவித்து, தமிழ்நாடு அரசு 9 பிப்ரவரி 2021 அன்று அரசாணை வெளியிட்டது.ஆனைமலை புலிகள் காப்பகம் மற்றும் பெரியாறு புலிகள் காப்பகத்தின் தொடர்ச்சியாக ஸ்ரீவில்லிபுத்தூர் மேகமலை புலிகள் காப்பகம் அமைந்துள்ள்து. இதன் நீட்சியாக  களக்காடு முண்டந்துறை புலிகள் காப்பகம் உள்ளது.  ஸ்ரீவில்லிபுத்தூர் வனவிலங்கு சரணாலயம் இந்த புதிய புலிகள் காப்பகத்துடன் இணைக்கப்படுகிறது.

இப்புதிய சிறீவில்லிபுத்தூர் மேகமலை புலிகள் காப்பகத்தின் மொத்தப் பரப்பளவு 1.01 இலட்சம் ஹெக்டேர் ஆகும். இதில் 64,186.21 ஹெக்டேர் பரப்பளவு புலிகள் வாழும் பகுதியாகவும், 37,470.92 ஹெக்டேர் நிலப்பரப்பு பாதுகாக்கப்பட்ட பகுதியாகவும் இருக்கும். 

இந்த புலிகள் காப்பகத்தின் வடக்கில் மதுரை வனக்கோட்டமும், கிழக்கில் விருதுநகர் வனக்கோட்டமும், தெற்கில் திருநெல்வேலி வனக்கோட்டமும், மேற்கில் தேனி வனக்கோட்டம் மற்றும் பெரியாறு புலிகள் காப்பாகமும் எல்லைகளாக இருக்கும். 

முதன்மை வனப்பராமரிப்பு அதிகாரி (Chief Conservator of Forests) பதவி தரத்தில் ஒரு கள இயக்குநரின் தலைமையில் இந்த புலிகள் காப்பகம் பராமரிக்கப்படும். இந்த புலிகள் பாதுகாப்பகத்தின் தலைமை அலுவலகம் மதுரையில் செயல்படும்.

இங்கே ஐந்துவகை காடுகள் உள்ளன.  புலி, சிறுத்தை, செந்நாய், காட்டுமாடு, யானை, மான், நகமற்ற நீர்நாய்,  கேளையாடு, சருகுமான், சோலைமந்தி, இருவாச்சி, கருநாகம் போன்ற விலங்குகள் இங்கு காணப்படுகின்றன. தமிழ்நாட்டின் மாநில விலங்கான நீலகிரி வரையாடு சுமார் 250க்கும் மேற்பட்ட எண்ணிக்கியில் வாழ்கின்றன. 

வைகையாற்றின் நீர்பிடிப்புப் பகுதியில் 1016 சதுர கிலோமீட்டர் காடு புலிகள் காப்பகமாக அறிவிக்கபட்டுள்ளதால். இந்த வனப்பகுதி பாதுகாக்கபட்டு காட்டில் தாவரங்களின் நெருக்கம் அதிகமாகும். இதனால் எதிர்காலத்தில் வைகைக்கு இங்கிருந்து வரும் நீரின் அளவு அதிகரித்து வைகையின் நீராதாரம் அதிகரிக்கும் என்று கருதப்படுகிறது.
## மேற்கோள்கள்


பகுப்பு:தமிழ்நாட்டில் உள்ள காட்டுயிர் காப்பகங்கள்
பகுப்பு:இந்தியாவிலுள்ள புலிகள் காப்பகங்கள்
பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
பகுப்பு:மதுரை மாவட்டம்
பகுப்பு:தேனி மாவட்டம்
பகுப்பு:விருதுநகர் மாவட்டம்
விலங்கியல் அறிவியல்

***விலங்கியல் அறிவியல்*** (*Zoological Science*) என்பது சகமதிப்பாய்வு அறிவியல் ஆய்விதழ் ஆகும். இது யப்பானின் விலங்கியல் சமூகத்தினால், விலங்கியலில் பரந்த ஆய்வினை உள்ளடக்கியது. யப்பானின் விலங்கியல் சங்கத்தின் அதிகாரப்பூர்வ பத்திரிகைகளான *விலங்கியல் இதழ்* (1888-1983) மற்றும் *சிறுகுறிப்பு விலங்கியல் ஜப்போனென்ஸ்கள்* (1897-1983) ஆகியவற்றின் இணைப்பின் விளைவாக 1984இல் தோற்றுவிக்கப்பட்டது. *விலங்கியல் அறிவியல்* 2007 முதல் *பயோஒன்* உறுப்பினராக இருந்து வருகிறது.

## மேற்கோள்கள்

## வெளி இணைப்புகள்

* 
* ஜப்பானின் விலங்கியல் சமூகம்

பகுப்பு:ஆங்கில அறிவியல் ஆய்விதழ்கள்
பகுப்பு:விலங்கியல் ஆய்விதழ்கள்
தோர்பே கோப்பை

**தோர்பே கோப்பை** (*Thorpe Cup*) என்பது அமெரிக்காவிற்கும் செருமனிக்கும் இடையில் ஒவ்வோர் ஆண்டும் நடைபெறும் பன்னாட்டு ஏழுதடகளம் மட்டும் பத்து தடகளம் போட்டிகளுக்கு வழங்கப்படும் கோப்பை ஆகும். முதன் முதலில் 1993 ஆம் ஆண்டு செருமன் நாட்டின் ஆச்சன் மாவட்டத்தில் இப்போட்டிகள் நடைபெற்றன. 2009 மற்றும் 2010 ஆம் ஆண்டுகளுக்கான போட்டிகள் அந்நாட்டின் மர்பர்க்கு நகரத்திலுள்ள பல்நோக்கு விளையாட்டரங்கில் நடைபெற்றன. அமெரிக்க தடகள வீரரும் ஒலிம்பிக் போட்டியில் தங்கம் வென்றவருமான ஜிம் தோர்பேவின் நினைவாக இப்போட்டிகளுக்கு தோர்பே கோப்பை எனப் பெயரிடப்பட்டது.  

2009 ஆம் ஆண்டு போட்டியில் அமெரிக்கத் தடகள வீர்ர் டாம் பாப்பாசு 8569 புள்ளிகள் எடுத்து சாதனை படைத்தார்.  
## மேற்கோள்கள்

## புற இணைப்புகள்

* Zehnkampfteam.de  – Germany's decathlon team 
* 2010 results  at leichtathletik.de
* Steele Named 2010 USA Decathlon Coach
* Deutsche Zehnkämpfer gewinnen Thorpe Cup 

பகுப்பு:செருமனி
பகுப்பு:அமெரிக்க விளையாட்டு வீரர்கள்
பகுப்பு:ஐக்கிய அமெரிக்காவில் விளையாட்டு
பகுப்பு:செருமனியில் விளையாட்டு
நடப்பு விலங்கியல்

***நடப்பு விலங்கியல்*** (*Current Zoology*) என்பது விலங்கியலில் இருமாதங்களுக்கு ஒருமுறை வெளிவரும் சகமதிப்பாய்வு செய்யப்படும் திறந்த அணுகல் கொண்ட அறிவியல் ஆய்விதழ் ஆகும். இது 1935ஆம் ஆண்டில் ***ஆக்டா ஜூலோஜிகா சினிகா*** எனத் தோற்றுவிக்கப்பட்டது. பின்னர் இதன் தற்போதைய பெயர் 2009இல் சூட்டப்பட்டது. இது ஒக்ஸ்போர்டு பல்கலைக்கழகப் பதிப்பகத்தால் வெளியிடப்படுகிறது. இந்த ஆய்விதழானது விலங்கியல் நிறுவனம், சீன அறிவியல் கழகம் மற்றும் சீனா விலங்கியல் சங்கம் ஆகியவற்றால் வழங்கப்படும் நிதியுதவியின் கீழ் செயல்படுகிறது. இந்த ஆய்விதழின் தொகுப்பாசிரியர் யா-பிங் ஜாங் (குன்மிங் விலங்கியல் நிறுவனம்) ஆவார். பத்திரிக்கை மேற்கோள் அறிக்கையின்படி, இந்த ஆய்விதழ் 2017இன் தாக்கக் காரணி 2.351 ஆக உள்ளது. இது "விலங்கியல்" பிரிவில் உள்ள 168 பத்திரிகைகளில் 19வது இடத்தைப் பிடித்துள்ளது.

## மேற்கோள்கள்

பகுப்பு:ஆங்கில அறிவியல் ஆய்விதழ்கள்
பகுப்பு:விலங்கியல் ஆய்விதழ்கள்
அனிதா தம்பி

**அனிதா தம்பி** (*Anitha Thampi*) ஒரு மலையாள மொழி கவிஞராவார்.இவர் 1968 ஆம் ஆண்டு பிறந்தார். இந்தியாவின் ஒரு மாநிலமான கேரளாவிலுள்ள ஆலப்புழா நகரத்தைச் சேர்ந்த இவர் ஒரு  மொழிபெயர்ப்பாளரும் ஆவார். விமர்சன ரீதியாக பாராட்டுகளுக்கு உட்பட்ட இவருடைய படைப்புகள் பல மொழிகளில் மொழிபெயர்க்கப்பட்டு பல்வேறு புராணக்கதைகள் மற்றும் பத்திரிகைகளில் தோன்றின. மொகிட்டோ பாடல் என்ற அனிதாவின் கவிதை கேரளாவின் தேசிய கீதம் என்று வரலாற்றாசிரியர் யே.தேவிகா  விவரிக்கிறார்..

## வாழ்க்கைக் குறிப்பு
மத்திய கேரளாவின் கிராமப்புறத்தில் ஒரு முற்போக்கான குடும்பத்தில் 1968 ஆம் ஆண்டு அனிதா தம்பி பிறந்தார். குடும்பத்தில் பிறந்த மூன்று சகோதரிகளில் மூத்தவராக இவர் வளர்ந்தார். பசுமையான தனது கிராமப்புறம்   விரிவடைவதற்காக மெல்ல மெல்ல ஒரு நெரிசலான நகரமாக மாறுவதைப் பார்த்து கொண்டே வளர்ந்ததாக அனிதா தம்பி குறிப்பிட்டுள்ளார். இக்காட்சி அனிதாவின் கவிதைகளில் பெரும் தாக்கத்தை ஏற்படுத்தியது. தொழில்முறையாக அனிதா ஒரு வேதியியல் பொறியாளராக உருவானார் என்றாலும் கவிதையென்ற இலக்கிய உலகில்தான் அனிதா ஆராய்ந்து கொண்டிருந்தார். அனிதா தம்பி தனது முதல் புத்தகமான முட்டமட்டிக்கும்போல் (முன்புற முற்றத்தை துடைக்கும் போது) என்ற கவிதை நூலை 2004 ஆம் ஆண்டில் வெளியிட்டார்.  மலையாள மொழியில் வெளியாகும் இரண்டாவது பெரிய நாளிதழான மாத்ருபூமி இந்த புத்தகத்திற்கு "ஆண்டின் சிறந்த கவிதை புத்தகம்" என்ற விருதை வழங்கியது. அனிதாவின் கவிதைள் பின் நவீனத்துவ அணுகுமுறையைக் கொண்டிருப்பதாகவும் அந்த கட்டுரை விவரித்தது. 2007 ஆம் ஆண்டில்  ஆத்திதிரேலியக் கவிஞர் லெசு முர்ரேயின் படைப்புகளை மலையாளத்திற்கு மொழிபெயர்த்து, கவிதக்கல் என்ற ஒரு தொகுபு நூலாகத் தொகுத்தார். ' 2010 ஆம் ஆண்டு அழகில்லாதவயெல்லாம்’ என்ற தன்னுடைய இரண்டாவது நூலை வெளியிட்டார். 2016 ஆம் ஆண்டு மூன்றாவத்கு நூலான ஆலப்புழா வெள்ளம் என்ற நூலை வெளியிட்டார்.
## மேற்கோள்கள்

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:இந்தியக் கவிஞர்கள்
பகுப்பு:கேரள மக்கள்
பகுப்பு:ஆலப்புழை மாவட்ட மக்கள்
ஆத்திரேலிய விலங்கியல் ஆய்விதழ்

***ஆத்திரேலிய விலங்கியல் ஆய்விதழ்***  (Australian Journal of Zoology) என்பது சி.எஸ்.ஐ.ஆர்.ஓ பதிப்பக வெளியீடான, ஒரு சர்வதேச சக மதிப்பாய்வு செய்யப்பட்ட அறிவியல் ஆய்விதழ் ஆகும். இது ஆத்திரேலிய விலங்கினங்களில் சிறப்புக் கவனம் செலுத்திச்  செய்யப்பட்ட விலங்கியல் ஆய்வு குறித்த ஆராய்ச்சி கட்டுரைகள் மற்றும் மதிப்பாய்வுக் கட்டுரைகளை வெளியிடுகிறது. மேலும் விலங்கியலின் உட்பட துறைகளான உடற்கூறியல், உடலியல், மூலக்கூறு உயிரியல், மரபியல், இனப்பெருக்க உயிரியல், வளர்ச்சி உயிரியல், ஒட்டுண்ணியியல், உருவியலையும், நடத்தை, சூழலியல், விலங்கினப் புவிபரவல், உயிரியல் அமைப்புமுறை மற்றும் பரிணாமம் முதலியவற்றில் மேற்கொள்ளப்படும் ஆய்வின் முடிவுகளை வெளியிடுகிறது.

இந்த ஆய்விதழின் தற்போதைய தொகுப்பு ஆசிரியராகப் பால் கூப்பர் (ஆத்திரேலிய தேசிய பல்கலைக்கழகம்) உள்ளார்.

## சுருக்கம் மற்றும் அட்டவணைப்படுத்தல்
அக்ரிகோலா, எல்சேவியர் பயோபேஸ், உயிரியல் சுருக்கங்கள், பயாசிஸ், சிஏபி சுருக்கங்கள், வேதியியல் சுருக்கங்கள், தற்போதைய பொருளடக்கம் (வேளாண்மை, உயிரியல் மற்றும் சுற்றுச்சூழல் அறிவியல்), அறிவியல் மேற்கோள் அட்டவணை, ஸ்கோபஸ் மற்றும் விலங்கியல் பதிவில் இந்த ஆய்விதழில் வெளியிடப்படும் ஆய்வுக் கட்டுரைகளின் சுருக்கம் அட்டவணைப்படுத்தப்படுகின்றன.

## தாக்க காரணி
ஆய்விதழ் மேற்கோள் அறிக்கைகளின்படி, பத்திரிகை 2019இன் தாக்கக் காரணி 1.00 ஆகும்.

## மேற்கோள்கள்

## வெளி இணைப்புகள்

* 

பகுப்பு:ஆங்கில அறிவியல் ஆய்விதழ்கள்
பகுப்பு:அறிவியல் ஆய்விதழ்கள்
பகுப்பு:விலங்கியல் ஆய்விதழ்கள்
அரபிந்தோ கோசல்

**அரபிந்தோ கோசல்**(Aurobindo Ghosal) ஒரு இந்திய அரசியல்வாதி ஆவார். அவர் இந்திய நாடாளுமன்றத்தின் கீழ்சபையான மக்களவைக்கு மேற்கு வங்காளத்தின் உலுபேரியா மக்களவைத் தொகுதியிலிருந்து மார்க்சிஸ்ட் பார்வார்டு பிளாக் கட்சியின் சார்பில் போட்டியிட்டு தேர்ந்தெடுக்கப்பட்ட நாடாளுமன்ற உறுப்பினர் ஆவார்.

## மேற்கோள்கள்

## வெளி இணைப்புகள்

* நாடாளுமன்ற நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:2ஆவது மக்களவை உறுப்பினர்கள்
பகுப்பு:1914 பிறப்புகள்
சி. புல்லையா

**சித்தஜல்லு புல்லையா** (*Chittajallu Pullayya*) (1898 - அக்டோபர் 6 1967) மேலும் **சி புல்லையா** என்றும் அறியப்படும் இவர், ஒரு இந்தியத் திரைப்பட இயக்குனராவார். தெலுங்குத் திரையுலகில் முக்கியமாகப் பணியாற்றினார். இவர் தெலுங்கு நாடக இயக்கத்தின் தந்தை என்றும் கருதப்படுகிறார். 1933ஆம் ஆண்டில், *ஈஸ்ட் இந்தியா* திரைப்பட நிறுவனத்தின் முதல் இந்தியத் திரைப்படமான *சதி சாவித்ரி* மூலம் வெனிசு திரைப்பட விழாவில் கௌரவ விருது பெற்ற திரைப்பட இயக்குநராக அறிமுகமானார். பின்னர் இவர், *சதி அனுசுயா*, முதல் குழந்தைகள் படமான *லவகுசா* (1934) ஆகியவற்றை இயக்கியுள்ளார்.

*ஈஸ்ட் இந்தியா*  திரைப்பட நிறுவனத்தின் கீழ் *பக்கிண்டி அம்மாயி*, *வர விக்ரயம்*, *மாலதி மாதவம்* ஆகிய படங்களை இயக்கியுள்ளார். சென்னைக்கு தனது தளத்தை மாற்றிய பின்னர் ஜெமினி ஸ்டூடியோஸின் கீழ் *பால நாகம்மா*, *அபூர்வ சகோதரர்கள்*, *விந்தியா ராணி* ஆகியவற்றை இயக்கியுள்ளார். தெலுங்கில் சிறந்த திரைப்படத்திற்கான தேசிய திரைப்பட விருதை வென்ற இந்து காவியமான இராமாயணத்தின் இலவன், குசன் ஆகியோரைப் பற்றிய லவகுசா இவரது குறிப்பிடத்தக்கப் பட்மாகும்.

## மேற்கோள்கள்

## வெளி இணைப்புகள்
* 

பகுப்பு:1967 இறப்புகள்
பகுப்பு:1898 பிறப்புகள்
பகுப்பு:தெலுங்குத் திரைப்பட இயக்குநர்கள்
மாயா பஜார் (1995 திரைப்படம்)

**மாயபஜார்** (*Mayabazar*) என்பது 1995 ஆம் ஆண்டு வெளியான இந்திய தமிழ் நகைச்சுவை திகில் திரைப்படமாகும். இப்படத்தை  கேயார் இயக்க மீனா பஞ்சு அருணாசலம் தயாரித்தார். இப்படத்தில் ராம்கி, ஊர்வசி ஆகியோர் முக்கிய வேடங்களில் நடித்தனர். படத்தின் பின்னணி இசை, பாடல் இசை ஆகியவற்றை இசையமைப்பாளர் இளையராஜா இசையமைத்தார். இப்படத்தில் சுவர்ணா மேத்யூ, விசு, விவேக், அஜய் ரத்னம் ஆகியோரும் முக்கிய வேடங்களில் நடித்தனர்.

## கதை
சுஜி (ஊர்வசி) கோடீஸ்வரர் விஸ்வநாதனின் (விசு) ஒரே மகள். குழந்தைத் தனமாக சேட்டை செய்பவர்.  தனது தந்தைக்கு தனிச் செயலாளரை தேர்ந்தெடுப்பதற்காக ஒரு நேர்காணலை நடத்துகிறார். அதில் அவர் ராமை (ராம்கி) செயலாளராக தேர்வு செய்கிறார். விஸ்வநாதனின் நண்பர் மூர்த்தி (கிட்டி), மேலாளர் (அஜய் ரத்னம்), ஸ்வர்ணா ஆகியோர் விஸ்வநாதனின் முழு சொத்தையும் கைப்பற்ற விரும்புகிறார்கள். அதற்கு ஏதுவாக  ராஜாவுக்கு (கமலேஷ்) சுஜியை திருமணம் செய்துவைக்க மூர்த்தி ஏற்பாடு செய்கிறார். இருப்பினும் சுஜி ராமை மணக்கிறார்.

விஸ்வநாதன் திடீரென மாரடைப்பால் இறந்துவிடுகிறார். ஊட்டிக்குச் செல்லும் சுஜி ராமாலும்,  மூர்த்தியாலும் கொல்லப்படுகிறாள். சுஜி தன்னைக் கொன்றவர்களை பழிவாங்க  பேயாக மாறுகிறாள்.  போலி பேயோட்டியான மாயம்மா (ஊர்வசி)  தோற்றத்தில் சுஜியைப் போலவே இருக்கிறாள். எனவே அவள் தன்னைப் போலவே நடந்துகொள்ளும்படி கேட்கிறாள். உண்மையான ராம் வில்லன்களால் கடத்தப்படுள்ளார் என்பதும், ஒட்டுறுப்பு அறுவை சிகிச்சசை மூலம் ராம் போல ராஜாவின் முகம் மாற்றப்பட்டது என்று சுஜி  கூறுகிறாள். இதன்பிறகு மாயம்மா சுஜி போல வருகிறாள். அவளைச் சுற்றியுள்ள எல்லா கெட்டவர்களும் அவள் சுஜியாக இருக்காது என்று சந்தேகிக்கிறார்கள். உண்மையில் அவள் யார் என்பதைக் கண்டுபிடிக்க முயல்கிறார்கள். பின்னர் என்ன நடக்கிறது என்பதே கதையின் முக்கிய அம்சமாகும்.

## நடிகர்கள்

* ராம்கி ராம்/ராஜா
* ஊர்வசி சுஜி/மாயம்மா
* சுவர்ணா மேத்யு ஸ்வர்ணாவாக
* விசு விசுவநாதனா (சுஜியின் தந்தையாக)
* விவேக் குப்புவாக
* அஜய் ரத்னம் அஜயாக
* கிட்டி மூர்த்தியாக
* சின்னி ஜெயந்த்
* தியாகு தங்கமாக
* பாண்டு காவல் அதிகாரியாக
* ஜூனியர் பாலையா
* சுவாமிநாதன் சுவாமிநாதனாக
* கமலேஷ் ராஜாவாக
* மாஸ்டர் சிரிஷ்

## இசை
இப்படத்திற்கு இளையராஜா இசையமைத்தார். பாடல் வரிகளை வாலி, பஞ்சு அருணாசலம் ஆகியோர் எழுதினர்.

* "ஒரு ஊர்ல" - எஸ். ஜானகி
* "பர்த்டே பார்ட்டி" - சித்ரா
* "அடாடா இங்கு" - ஜாலி ஆபிரகாம்
* "அடடா ஓரு" - சித்ரா
* "நான் பொறந்து" - ஜனகி
* "முத்து முத்து" - எஸ்.பி.பி.,  சித்ரா

## வரவேற்பு
*நியூ ஸ்ட்ரெய்ட்ஸ் டைம்ஸ்* இந்த படத்திற்கு "இந்தப் படம் தனித்த அழகைக் கொண்டுள்ளது. நிச்சயம் இது ஊர்வசியின் தனிப்பட்ட மந்திரத்தால்" என்று எழுதியது.

## மேற்கோள்கள்

## வெளி இணைப்புகள்
*   
* யூ டியூப்பில் ''மாயா பஜார்''

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:விவேக் நடித்த திரைப்படங்கள்
பகவத் சிங் (திரைப்படம்)

**பகவத் சிங்** (*Bhagavath Singh*) என்பது 1998 ஆம் ஆண்டு வெளியான தமிழ் அதிரடி நாடகத் திரைப்படம் ஆகும். இதை சந்திரகுமார் எழுதி இயக்கியுள்ளார். இப்படத்தில் நெப்போலியன், சங்கவி ஆகியோர் முக்கிய கதாபாத்திரங்களில் நடித்துள்ளனர், கவுண்டமணி, செந்தில் ஆகியோர் துணை வேடங்களில் தோன்றினர். இப்படத்திற்கான தேவா இசை அமைத்தார். படமானது 31 திசம்பர் 1998 இல் கலவையான விமர்சனங்களுடன் வெளியானது.

## நடிகர்கள்

* நெப்போலியன் பகவத் சிங்காக
*  சங்கவி சரோஜினியாக
* சங்கீதா
* கவுண்டமணி
* செந்தில்
* வினு சக்ரவர்த்தி
* அஜய் ரத்னம்
* நிழல்கள் ரவி
* விசு
* தலைவாசல் விஜய்
* அலெக்ஸ்
* மகேந்திரன்
* ரா. சங்கரன்

## தயாரிப்பு
திரைப்படத் தயாரிப்பாளர் சந்திர குமாரின் இரண்டாவது தயாரிப்பாக இந்த படம் குறிக்கப்பட்டது, நெப்போலியன், சங்கவி, சங்கீதா ஆகியோர் முக்கிய கதாபாத்திரங்களில் நடிக்க தேர்வானார்கள். சங்கீதாவின் முதல் படமான *பூஞ்சோலை* நிறுத்தப்பட்டதால், இது சங்கீதாவின் அறிமுகப் படமாக ஆனது.

## இசை
படத்திற்கு தேவா இசையமைக்க, பாடல் வரிகளை காளிதாசன் எழுதினார்.

## வெளியீடு
படம் நவம்பர் 1997 இல் வெளியிடத் தயாராக இருந்தது. ஆனால் அச்சமயத்தில் வெளிவரும் படங்களின் எண்ணிக்கை கூடுதலாக  இருந்ததால் வெளியீடு தாமதமானது. இந்த படம் டிசம்பர் 1998 இல் வெளியானது. இந்தோலிங்க்.காமின் விமர்சகர் இப்படத் குறித்து எதிர்மறையான விமர்சனங்களை வெளியிட்டார். இந்த படம் சுதந்திர போராட்ட வீரர் பகத் சிங்கின் பெயரைக் கெடுப்பதாகக் குறிப்பிட்டது. அதே நேரத்தில் படத்தின் முன்னணி நடிகர் "ஒரு காவல் துறை அதிகாரியின் உடலமைப்பைக் கொண்டிருக்கிறார், ஆனால் அவரது பேச்சும் தொனி அதற்கு ஒத்துவராமல் உள்ளது ".

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:மசாலாத் திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
ஆசை தம்பி

***ஆசை தம்பி*** (*Aasai Thambi*) என்பது 1998 ஆம் ஆண்டு வெளியான இந்திய தமிழ் நாடகத் திரைப்படம் ஆகும். செந்தில்நாதன் எழுதி இயக்கிய இப்படத்தில் அருண் பாண்டியன், அப்பாஸ், அஞ்சு அரவிந்த் ஆகியோர் முக்கிய கதாபாத்திரங்களில் நடித்தனர். மணிவண்ணன், அஜய் ரத்னம் ஆகியோர் துணை வேடங்களில் நடித்தனர். இப்படத்திற்கான இசையை ஆதித்தியன் அமைத்தார். படம் செப்டம்பர் 1998 இல் கலவையான விமர்சனங்களுடன் வெளியானது.

## நடிகர்கள்

* அருண் பாண்டியன் வினோதாக
*  அப்பாஸ் விஜயாக
*  அஞ்சு அரவிந்த் இந்துவாக
* மணிவண்ணன்
* அஜய் ரத்னம்
* ஜெயபாரதி
* மதன் பாப்

## இசை
இப்படத்திற்கு ஆதித்யன் இசையமைத்தார். பாடல் வரிகளை பழனி பாரதி மற்றும் காமகோடியன் ஆகியோர் எழுதினர்.

* பொல்லாதது&nbsp;- மணிமேகலை
* ஐ ல்வ யூ&nbsp;- மனோ, அனுராதா ஸ்ரீராம்
* சும்மா சும்மா&nbsp;- ஆதித்தியன்
* பொன்னாதுது&nbsp;- கிருஷ்ணாசுந்தர்
* டோண்ட் கேர்&nbsp;- மனோ, ஆதித்யான்
* ரங்கோலி&nbsp;- எஸ். பி. பாலசுப்பிரமணியம், கங்கை அமரன்

## வெளியீடு
1997 ஆம் ஆண்டின் பிற்பகுதியில் படம் வெளியிடத் தயாராக இருந்தபோதிலும்,  செப்டம்பர் 1998 இல் வெளியிடப்பட்டது. இந்த படம் வணிக ரீதியாக மோசமாக தோல்வியடைந்தது.

## குறிப்புகள்

பகுப்பு:மசாலாத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1998 தமிழ்த் திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:ஆதித்தியன் இசையமைத்த திரைப்படங்கள்
வினீத் சீனிவாசன்

**வினீத் சீனிவாசன்** (Vineeth Sreenivasan)(பிறப்பு: அக்டோபர் 1, 1984) ஒரு இந்திய பின்னணி பாடகரும், நடிகரும், திரைப்பட இயக்குநரும், திரைக்கதை எழுத்தாளரும், தயாரிப்பாளரும், பாடலாசிரியரும், இசை அமைப்பாளரும், படைப்பு இயக்குரும், பின்னணிக் கலைஞருமாவார். இவர் பெரும்பாலும் மலையாளத் திரைப்படங்களில் பணியாற்றுகிறார். மேலும், இவர் நடிகரும்,திரைக்கதை எழுத்தாளருமான சீனிவாசனின் மகனாவார்.

2003 ஆம் ஆண்டில் *கிளிச்சுந்தன் மாம்பழம்* படத்தில் "கசவிண்டே தட்டமிட்டு" என்ற பாடலைப் பாடி திரைப்படத்தில் அறிமுகமானார், பின்னர் இசைத் தொகுப்புகளிலும் பணியாற்றினார். *சைக்கிள்* (2008) திரைப்படத்தில் ஒரு நடிகராக அறிமுகமானார். அதன் பின்னர் இவர் ஏராளமான படங்களில் நடித்துள்ளார். 2010இல் வெளியான *மலர்வாடி ஆர்ட்ஸ் கிளப்* என்ற படத்தின் மூலம் இவர் இயக்குநராக அறிமுகமானார். இவர் இப்படத்தின் கதையையும் எழுதியிருந்தார். இவரது தம்பி தயான் சீனிவாசன் ஒரு நடிகராக அறிமுகமான  *[[திர|திரா]]*  படத்தை 2013 இல் திரைக்கதை எழுதி இயக்கியிருந்தார்.

இவரது, இயக்கத்தில் வெளியான இரண்டாவது படமான *தட்டத்தின் மரயத்து* 2012ஆம் ஆண்டில் அதிக வசூல் செய்த படங்களில் ஒன்றாகும். ஜி. பஜித் என்ற இயக்குனருக்காக *ஒரு வடக்கன் செல்பி* (2015) என்ற படத்திற்கு திரைக்கதையையும் எழுதியிருந்தார். இவரது மிகச் அண்மைய இயக்கம் *ஜேக்கபின்ட் ஸ்வர்கராஜ்ஜியம்* (2016) என்ற படமாகும். இவர், *ஹபிட் ஆஃப் லைஃப்* என்ற பெயரில் திரைப்படத் தயாரிப்பு நிறுவனத்தை நிறுவி அதன் முதல் படமான *ஆனந்தம்* என்பதை 2017இல் தயாரித்தார். ஆசிப் அலியின் அண்மைய படமான *குஞ்செல்தோ* என்ற படத்தில் படைப்பு இயக்குநராகப் பணியாற்றினார்.

## ஆரம்ப கால வாழ்க்கை
வினீத் சீனிவாசன் மலையாள திரைக்கதை எழுத்தாளரும் நடிகருமான சீனிவாசன் மற்றும் விமலா ஆகியோரின் மூத்த மகனாவார். கூத்துப்பறம்பு இராணி ஜெய் மேல்நிலைப்பள்ளியில் 10 ஆம் வகுப்பு வரை தனது கல்வியை முடித்தார். சென்னை கே.சி.ஜி தொழில்நுட்பக் கல்லூரியில் இயந்திரப் பொறியியல் பட்டம் பெற்றார்.

## தொழில்
ஜேக்ஸ் பெஜோய், ஷான் ரகுமான் மற்றும் அர்ஜுன் சசி ஆகியோருடன் *மலையாளி* என்ற இசைக்குழுவில் ஒரு பகுதியாக உள்ளார். திரையரங்குகளில் நல்ல வரவேற்பைப் பெற்ற மலையாளத் திரைப்படமான *சைக்கிள்* படத்தில் முக்கிய கதாபாத்திரங்களில் நடித்ததன் மூலம் திரையுலகில் அறிமுகமானார். *மகன்டே அச்சன்* படத்தில் தனது தந்தையுடன் தனது இரண்டாவது திரைப்பட பாத்திரத்தை செய்தார்.

## சொந்த வாழ்க்கை
2004 மார்ச் 30 முதல் எட்டு வருடமாக காதலித்து வந்த திவ்யா நாராயணன் என்பவரை வினீத் 18 அக்டோபர் 2012 அன்று மணந்தார். இவரின் மனைவி சென்னையில் கல்லூரியில் பயிலும்போது இவருக்கு இளையவராக படித்து வந்தார். இவர்களுக்கு விகான் திவ்யா வினீத் என்ற ஒரு மகனும், சனயா திவ்யா வினீத் என்ற ஒரு மகளும் இருக்கின்றனர்.

## மேற்கோள்கள்

## வெளி இணைப்புகள்

*
*
* 

பகுப்பு:மலையாளத் திரைப்பட இயக்குநர்கள்
பகுப்பு:மலையாளத் திரைப்படத் தயாரிப்பாளர்கள்
பகுப்பு:கண்ணூர் மாவட்ட மக்கள்
பகுப்பு:1984 பிறப்புகள்
பகுப்பு:மலையாளத் திரைப்பட நடிகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:வாழும் மக்கள்
தயான் சீனிவாசன்

**தயான் சீனிவாசன்** (Dhyan Sreenivasan) (பிறப்பு 20 திசம்பர் 1988) ஒரு இந்திய நடிகரும், திரைக்கதை எழுத்தாளரும், திரைப்பட இயக்குனருமாவார். குறிப்பாக  இவர் மலையாளப் படங்களில் பணியாற்றுகிறார் .

இவர், தனது மாமா எம்.மோகனனின் கீழ் உதவி இயக்குநராகத் தொடங்கினார். தனது அண்ணன் வினீத் சீனிவாசன் இயக்கிய திர (2013) படத்தின் மூலம் அறிமுகமானார். *குஞ்சிராமாயணம்* (2015), *ஆதி கபியாரே கூட்டமணி* (2015), *ஒரே முகம்* (2016), *குட் ஆலோசனா* (2017) ஆகிய படங்கள் இவரது குறிப்பிடத்தக்க ஒரு சில படங்களாகும். நிவின் பாலி, நயன்தாரா ஆகியோரின் நடிப்பில் அஜூ வர்கீஸ், விசாக் சுப்பிரமணியம் ஆகியோர் இணைந்து தாயரித்த *லவ் ஆக்சன் டிராமா* (2019) என்ற படத்தின் மூலம் இயக்குநராக அறிமுகமானார் .

## சொந்த வாழ்க்கை
இவர், பிரபல மலையாள நடிகரும், திரைக்கதை எழுத்தாளருமான சீனிவாசனின் இளைய மகனாவார். இவரது சகோதரர் வினீத் சீனிவாசனும் மலையாளத் திரையுலகில் ஒரு பாடகராகவும், நடிகராகவும், இயக்குனராகவும் இருக்கிறார். தயான் தனது நீண்டகால காதலியான அர்பிதா செபாஸ்டியனை  2017 ஏப்ரல் 7 அன்று திருமணம் செய்து கொண்டார்.

## தொழில்
தனது பொறியியல் படிப்பை முடித்த பிறகு, படங்களில் பணியாற்ற விரும்பியதால் ஒரு காட்சி தொடர்பு பாடநெறியில் சேர்ந்தார். இவரது சில நேர்காணல்களின்படி, தான் இயக்கி, நடித்திருந்த ஒரு குறும்படத்தை தனது சகோதரர் வினீத் சீனிவாசன் பார்த்ததாகவும், இவருக்கு திர படத்தில் றினார். இப்படத்தில் இரண்டு முறை தேசிய விருது பெற்ற நடிகையான சோபனாவுடன் இணைந்து நடித்திருந்தார். இப்படத்தில் இவரது நடிப்பு பொதுவாக விமர்சகர்களிடமிருந்தும் பார்வையாளர்களிடமிருந்தும் நல்ல வரவேற்பைப் பெற்றது.

## மேற்கோள்கள்

## வெளி இணைப்புகள்
*
*Dhy

an Sreenivasan on முகநூல்

பகுப்பு:வாழும் மக்கள்
பகுப்பு:மலையாளத் திரைப்பட நடிகர்கள்
பகுப்பு:1988 பிறப்புகள்
முகம் (1999 திரைப்படம்)

**முகம்** (*Mugam*) என்பது   1999 ஆண்டு வெளியான தமிழ் திரைப்படம் ஆகும். ஞான ராஜசேகரன் இயக்கிய இப்படத்தில் நாசர், ரோஜா ஆகியோர் முக்கிய வேடங்களில் நடித்தனர். மணிவண்ணன், விவேக், தலைவாசல் விஜய் ஆகியோர் துணை வேடங்களில் நடித்தனர். இந்த படம் 1999 அக்டோபரில் எதிர்மறையான விமர்சனங்களுடன் வெளியானது. இது வணிக ரீதியாக தோல்வியடைந்தது.

## கதை
ரங்கநாதன் ( நாசர் ) ஒரு அசிங்கமான மனிதர். எனவே வாழ்வில் பல துன்பங்களை எதிர்கொள்கிறார்.  வேலையிலிருந்தும் நீக்கபடுகிறார். தொடர்ந்து மோசமாகவே நடத்தப்படுகிறார். அவர் நேசிக்கும் பெண் அவரை வெறுக்கிறாள். பின்னர் ரங்கன் ஒரு முகமூடியை பெறுகிறார். அந்த முகமூடியை அணிவதன் மூலம் அழகிய முகத்தைப் பெறுகிறார். பின்னர் ஒரு திரைப்பட நட்சத்திரமாக மாறுகிறார். மேலும் அவரது புதிய மனைவி மாலினி ( ரோஜா ) அவரது அழகான முகத்திற்காக மட்டுமே அவரை நேசிக்கிறாள். முடிவில், ரங்கன் ஒரு கணம் முகமூடியைக் கழற்றிவிட்டு, தனது உண்மையான முகத்தைக் கண்டே மக்கள் தன்னை மதிப்பார்கள் என்று எதிர்பார்க்கிறார். அவரது மனைவி உள்ளே நுழைந்து, அவரது அசிங்கமான முகத்தைப் பார்த்து, ஒரு கொள்ளைக்காரன் என்று தவறாக நினைத்து வெளியே துரத்திவிடுகிறார். ரங்கனை முன்பு பின்தொடர்ந்தவர்கள் அவரை பக்கத்தில் நெருங்கவிடவில்லை. அழகு மட்டுமே அவருக்கான மரியாதையை அளிக்கிறது  என்று முடிவுசெய்து, ரங்கன் முகமூடியை மீண்டும் அணிந்து நடிகர் வாழ்க்கையை வாழ்கிறார்.

## நடிகர்கள்

*நாசர் ரங்கனாக
*ரோஜா மாலினியாக
*மணிவண்ணன் முத்தண்ணனாக
*விவேக்
*தலைவாசல் விஜய்
*வெண்ணிற ஆடை மூர்த்தி
*தாமு
*மயில்சாமி (நடிகர்)
*பாத்திமா பாபு
*அஜய் ரத்னம்
*இரவிராஜ்
*பீலி சிவம்
*மோனிகா
*சோபணா

## வெளியீடு
ஒரு விமர்சகர் "கதைக்களம் புதினமாக படிக்க சிறந்ததாக இருக்கும், ஆனால் படத்தில் அது நம்பமுடியாத அளவிற்கு உள்ளது" என்றார். மேலும் "நடிகர்கள் சிறப்பாக நடித்துள்ளனர்.  ஆனாலும் படம் மிகவும் சலிப்பைத் தருவதாக உள்ளது." 

இந்த படம் வணிக ரீதியாக தோலவியடைந்தது. மேலும் வெளியான இரண்டு வாரங்களுக்குள் தொலைக்காட்சியில் ஒளிபரப்பப்பட்டது. படம் வெளிவந்த பிறகு படத்தைப் பற்றி குறிப்பிட்ட நாசர் இந்த பாத்திரம் அவருக்கு முதலில் விவரிக்கப்பட்டபோது சுவாரஸ்யமாகத் தோன்றியதாகக் குறிப்பிட்டார். ஆனால் படம் வளர வளர அவர் ஆர்வத்தை இழந்து இயக்குனரின் அறிவுறுத்தல்களைப் பின்பற்றினார்.

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
உள்ளத்தை கிள்ளாதே

**உள்ளத்தை கிள்ளாதே** (*Ullathai Killathe*)  என்பது 1999 ஆம் ஆண்டு வெளியான இந்தியத் தமிழ் நாடகத் திரைப்படம் ஆகும். விஜய் கண்ணன் எழுதி இயக்கிய இப்படத்தில் சுரேஷ், கரண், குஷ்பூ ஆகியோர் முக்கிய கதாபாத்திரங்களில் நடித்தனர். ஜனகராஜ், செந்தில் ஆகியோர் துணை வேடங்களில் நடித்தனர். இப்படத்திற்கு தேவா இசை அமைத்தார். படமானது மார்ச் 1999 ஆம் ஆண்டில் வெளியானது.
## நடிகர்கள்

* சுரேஷ்
* குஷ்பூ
* கரண்
* சுப்ரஜா
* சனகராஜ்
* செந்தில்
* ஜெய்கணேஷ்
* அஜய் ரத்னம்
* சின்னி ஜெயந்த்
* குமரிமுத்து
* பொன்னம்பலம்
* ரமேஷ் கண்ணா
* சிங்கமுத்து
* குள்ளமணி
* சத்தியப்பிரியா
* கவிதா
* பாபிலோனா
* அம்சா தேவி
* சோனா

## இசை
படத்திற்கு தேவா இசை அமைத்தார்.

## வெளியீடு
இந்த படத்தின் தயாரிப்புப் பணிகள்  1997 சனவரியில் தொடங்கியது, என்றாலும் 1999 இல் தமிழகம் முழுவதும் தாமதமாக வெளியானது.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
இன்று (திரைப்படம்)

***இன்று***  (*Indru*) என்பது  2003 ஆம் ஆண்டு வெளியான இந்திய தமிழ் திரைப்படம் ஆகும். நவீன் எஸ். முத்துராமன் இயக்கிய இப்படத்தில் கார்த்திக், தனூராய் ஆகியோர் முக்கிய வேடங்களில் நடித்தனர். படம் வழக்கமான கூறுகளைக் கொண்டதாக இருந்தது. வணிக ரீதியாக எந்த தாக்கத்தையும் ஏற்படுத்தவில்லை.

## நடிகர்கள்

*கார்த்திக் கௌதமாக
*தனூராய் ஜெனிபராக
*கருணாஸ் விஸ்வநாத்தாக
*தேவன் இராம்பிரசாத்தாக
*நிழல்கள் ரவி கர்னல் சோம்நாத்தாக
*டெல்லி கணேஷ் ரிச்சர்ட்டின் தந்தையாக
*பிரமீட் நடராஜன் அமைச்சர் ஓப்பில்லா மணி
*தலைவாசல் விஜய் உயர் அதிகாரியாக
*சிறீமன் ரிச்சர்டாக 
*அஜய் ரத்னம் உயர் அதிகாரியாக
*வாசு விக்ரம் எ.பி. ஏழுமலையாக
* குமரேசன் பாண்டியனாக
*இராதிகா சௌத்ரி நந்தினியாக
*பாத்திமா பாபு கௌதமின் தாயாக
*மதன் பாப் அமைச்சரின் தனி உதவியாளராக
*நரேன் இராம்பிரசாத்தின் அடியாளாக
*ராஜ்கபூர் கேப்டன் கபூராக
*ராம்ஜி சிறப்புத் தோற்றத்தில்

## இசை
இப்படத்திற்கான இசையை தேவா அமைத்தார். பாடல் வரிகள் நா. முத்துக்குமார், யுகபாரதி,  இயக்குநர் நவீன் எஸ். முத்துராமன் ஆகியோர் எழுதினர்.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:2003 தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
கட்டில் (திரைப்படம்)

**கட்டில்** (*Kattil*) என்பது 2023 ஆண்டு வெளியான இந்திய தமிழ், மலையாளம் என இருமொழிகளிலும் வெளியான திரைப்படம் ஆகும். பி. லெனின் கதை, திரைக்கதை, உரையாடல் எழுத, இ. வி. கணேஷ் பாபு இயக்கி நாயகனாக நடித்துள்ளார். இவருடன் சிருஷ்டி டங்கே நாயகியாக நடித்தார். இப்படத்தின் வழியாக கீதா கைலாசம், இந்திரா சௌந்தரராஜன், சியாம் ஆகியோர் நடிகர்களாக அறிமுகமாயினர். இப்படத்திற்கு சிறீகாந்து தேவா இசையமைத்துள்ளார். பாடல் வரிகளை வைரமுத்து, மதன் கார்க்கி ஆகியோர் எழுதியுள்ளனர். 'ஒய்டு ஆங்கிள்' ரவிசங்கரன் ஒளிப்பதிவு செய்துள்ளார். *மெட்டி ஒலி சாந்தி* நடன இயக்கத்தை செய்துள்ளார்.

## நடிகர்கள்

*இ. வி. கணேஷ் பாபு 
*சிருஷ்டி டங்கே
*கீதா கைலாசம்
*இந்திரா சௌந்தரராஜன்
*சியாம்
*நிதீஷ்

## இசை
இப்படத்திற்கான இசையை சிறீகாந்து தேவா இசையமைத்துள்ளார். பாடல் வரிகளை வைரமுத்து, மதன் கார்க்கி ஆகியோர் எழுதியுள்ளனர்.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2023 தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
சுதீர் கரமனை

**சுதீர் கரமனை** (Sudheer Karamana) ஒரு இந்திய திரைப்பட நடிகராவார். இவர் முக்கியமாக மலையாளத் திரைப்படங்களில் தோன்றினார். இவர் மூத்த நடிகர் கரமனை ஜனார்த்தனன் நாயரின் மகனாவார்.

## சொந்த வாழ்க்கை
திருவனந்தபுரத்தின் கரமனையில் நடிகர் கரமனை ஜனார்தனன் நாயர், ஜெயா ஆகியோருக்கு மூத்த மகனாகப் பிறந்தார். இவருக்கு சுனில் மற்றும் சுஜய் என்ற இரண்டு சகோதரர்கள் உள்ளனர். இவர் பட்டம், கேந்திரிய வித்யாலயா பள்ளியில் பயின்றார். பின்னர் திருவனந்தபுரம் பல்கலைக்கழக கல்லூரியில் புவியியல் பட்டம் பெற்றார். மேலும் திருவனந்தபுரம் அரசு ஆசிரியர் கல்வியியல் கல்லூரியில் இளங்கலை கல்வியையும் பெற்றார். பிறகு திருவனந்தபுரத்தில் உள்ள புவி அறிவியல் ஆய்வு மையத்தில் பணியாற்றினார். பின்னர் திருவனந்தபுரம் கிறிஸ்து நகர் பள்ளியிலும், 1993 ல் கத்தாரின் எம்.இ.எஸ் இந்தியப் பள்ளியிலும் ஆசிரியராகப் பணியாற்றினார். பின்னர் 1998 ஆம் ஆண்டில் கத்தாரிலிருந்து திரும்பிய இவர் வெங்கனூரில் உள்ள அரசு பெண்கள் மேல்நிலைப் பள்ளியில் ஆசிரியராக சேர்ந்தார். 2003இல் இவர் அங்கு முதல்வரானார். 13 ஆண்டுகளாக திருவனந்தபுரம் வெங்கனூர் மகளிர் மேல்நிலைப்பள்ளியின் முதல்வராக பணியாற்றி வருகிறார்.

## திருமணம்
சாஸ்தமங்கலம் மேல்நிலைப்பள்ளியில் பணிபுரியும் அஞ்சனா என்ற பள்ளி ஆசிரியரை மணந்தார். இவர்களுக்கு சூர்யநராயணன் என்ற ஒரு மகனும், கௌரிகல்யாணி என்ற ஒரு மகளும் உள்ளனர். இவர் தனது குடும்பத்துடன் திருவனந்தபுரத்தில் குடியேறினார்.

## மேற்கோள்கள்

## வெளி இணைப்புகள்
*
*
*
*
*Sudheer Karamana at MSI

பகுப்பு:மலையாளத் திரைப்பட நடிகர்கள்
பகுப்பு:வாழும் மக்கள்
கரமனை ஜனார்தனன் நாயர்

**கரமனை ஜனார்தனன் நாயர்** (Karamana Janardanan Nair) (25 சூலை 1936 – 24 ஏப்ரல் 2000) 1980கள் -1990களில் மலையாளத் திரைப்பட நடிகர்களில் மிகவும் பிரபலமான ஒருவராக இருந்தார்.  குறிப்பாக அடூர் கோபாலகிருஷ்ணனின் எலிப்பத்தயம் (1981) திரைப்படத்தில் கதாநாயகனின் பாத்திரத்திற்காக இவர் பரந்த பாராட்டைப் பெற்றார். 1988ஆம் ஆண்டில் வெளியான மம்மூட்டியின் நடிப்பில் கே.ஜி. ஜார்ஜ் இயக்கிய மட்டோரல் படத்தில் இவர் முக்கியக் கதாபாத்திரத்தில் நடித்திருந்தார். இவரது கடைசி பாத்திரம் எஃப்.ஐ.ஆர் (1999) திரைப்படத்தில் திருத்தந்தை பவுலாசாக நடித்தார். இப்படம் வெளியான ஓராண்டு கழித்து இறந்தார்.

## சொந்த வாழ்க்கை

இவர் கரமனை குஞ்ஞுவீட்டில் ராமசாமி ஐயருக்கும், பார்கவியம்மாவிற்கும் 1936 சூலை 27 அன்று பிறந்தார். அவர் முதன்மைக் கல்வியை சலாய் அரசு மாதிரி ஆண்கள் உயர்நிலைப் பள்ளியில் பெற்றார். இளங்கலை பட்டம் பெற்ற பிறகு , திருவனந்தபுரம் அரசு சட்டக் கல்லூரியில் சட்டப் பட்டமும் பெற்றார். பின்னர், திருவனந்தபுரம் பல்கலைக்கழக கல்லூரியில் வரலாற்றில் முதுகலைப் பட்டமும் பெற்றார். கல்லூரியில் படித்தபோது மாணவர் கூட்டமைப்பின் தீவிர உறுப்பினராக இருந்தார். இவர் பட்டம் , [அனைத்திந்திய வானொலியின் பணியாளர் வருங்கால வைப்பு நிதி அமைப்பில் பணியாற்றினார். திருவனந்தபுரம் நாடகக் கழகங்களில் தீவிர உறுப்பினராக இருந்தார். இவர் 1962 இல் தேசிய நாடகப் பள்ளியில் படிக்கச் சென்றார்.

இவர் ஜெயா என்பவரை மணந்தார். இந்த தம்பதியருக்கு சுனில், சுதீர், சுஜய் என்ற மூன்று மகன்கள் உள்ளனர். இவரின் மகன் [சுதீர் கரமனையும் ஒரு நடிகராவார்.

## இறப்பு
நீண்டகால நீரிழிவு நோயால் பாதிக்கப்பட்ட இவர் ஏப்ரல் 24, 2000 அன்று 64 வயதில் இறந்தார்.
## மேற்கோள்கள்

## வெளி இணைப்புகள்
* 
* Karamana Janardhanan Nair at MSI

பகுப்பு:2000 இறப்புகள்
பகுப்பு:1936 பிறப்புகள்
பகுப்பு:மலையாளத் திரைப்பட நடிகர்கள்
2021 ஜம்மு காஷ்மீர் மறுசீரமைப்பு (திருத்த) வரைவுச்சட்டம்

**2021 ஜம்மு காஷ்மீர் மறுசீரமைப்பு (திருத்தச்) சட்டம்** (**Jammu and Kashmir Reorganisation (Amendment) Bill, 2021**), ஜம்மு காஷ்மீர் ஒன்றியப் பகுதியின் இந்திய ஆட்சிப் பணி அதிகாரிகள் தொகுப்பை (Cadre), அருணாச்சல பிரதேசம், கோவா, மிசோரம் மற்றும்   ஒன்றியப் பகுதிகளின் இந்திய ஆட்சிப் பணி அதிகாரிகளின் தொகுப்புடன்  இணைப்பதற்கான திருத்தச் சட்டத்தை 13 பிப்ரவரி 2021 சனிக்கிழமையன்று மக்களவையில் உள்துறை இணையமைச்சர் ஜி. கிஷன் ரெட்டியால் அறிமுகப்படுத்தப்பட்டது. விவாதத்திற்குப் பின் இந்த திருத்தச் சட்டம் மக்களவையில் பெரும்பான்மையான உறுப்பினர்களின் ஆதரவு நிறைவேற்றப்பட்டது.

முன்னதாக இந்த வரைவுச்சட்டம் 8 பிபரவரி 2021 அன்று மாநிலங்களவையில் அறிமுகம் செய்யப்பட்டது. விவாத்திற்குப்பின் இத்திருத்த வரைவுச் சட்டம் பெரும்பான்மை உறுப்பினர்களின் ஆதரவுடன் நிறைவேற்றப்பட்டது.

## எதிர்ப்பு
இத்திருத்தச் சட்டத்தின் மூலம் ஜம்மு-காஷ்மீரை வளர்ச்சிக்கான பாதையில் கொண்டு செல்ல இந்திய அரசு செயல்பட்டு வருவதாக  உள்துறை இணையமைச்சர் மக்களவையில் கூறினார். 2019 ஜம்மு காஷ்மீர் மறுசீரமைப்புச் சட்டத்தின் மூலம் இந்திய அரசியலமைப்புச் சட்டப் பிரிவு  370ஐ நீக்கிய பின் நடுவண் அரசால் கொண்டு வரப்படும் இந்த வரைவுச்சட்டத் திருத்தத்திற்கு இந்திய தேசிய காங்கிரசு கட்சியைச் சேர்ந்த எதிர்க்கட்சி தலைவர் ஆதிர் ரஞ்சன் சௌத்திரி கடுமையாக எதிரிப்பு தெரிவித்தார். மேலும் ஜம்மு-காஷ்மீர் ஒரு முக்கியமான மாநிலம் என்றும், இந்திய ஆட்சிப் பணி அதிகாரிகளை உள்ளூர் பகுதியினராகவும், உள்ளூர் பிரதேச அறிவுள்ள அதிகாரிகள் அங்கு நியமிக்கப்பட வேண்டும் என்றும் கூறினார்.

## மேற்கோள்கள்


பகுப்பு:இந்தியாவில் சட்டம்
பகுப்பு:இந்திய அரசின் சட்டங்கள்